PIÈCES A L’APPUI. 
215 
De flours portoit ung chappelet 
Sur sa tresche fort embellie, 
Où ne verra poil ne pellet 
Qui ne soit de fasson polie. 
Oyseuse, la frisque et la lye, 
La sert de pigne et de miroir 
A soy faire et véoir polie 
Pour belle et plaisant apparoir. 
Elle est belle et gente à merveille ; 
Et ne croy que dame Nature 
Oncques forgast beaulté pareille 
N’en proporcion n’en paincture. 
Pour certain , toute créature 
Est enflammée à son regard ; 
Et malement se dénature 
Qui ne recheut en gré son dard. 
(Ibid.) 
Conseils trax fJrinces. 
Le prince en la chose publicque 
Est comme sang dedens le corps ; 
Le sang maulvais fait vie oblique 
Et jette enfin l’esprit dehors ; 
Le bon rend les esperis fors 
Et donne aux membres nourreture ; 
Par ses vertus par ses efl'ors , 
L’omme a estât, vie et nature. 
Seigeurs , seigneurs, droit chariez ; 
Grand fais avez-vous à conduire ; 
Alez droit et ne variez , 4 
Regardez que vostre chare tire. 
Le peuple en vos œuvres se mire, 
Et volentiers , à vostre exemple , 
Ou il s’amende, ou il s’empire, 
Et de vertu se vuide ou emple. 
Ainsy, en la publicque chose 
Quant bonnes vertus espandez, 
En santé bonne elle repose, 
Et très-joyeuse la rendez ; 
Mais, quant aux vices entendez 
Et menez vie corrumpue , 
Vous la gastez, vous la perdez , 
Elle est destruicte, elle est rompue. 
Tulle, au tiers livre de ses Loys, 
Reprent ung prince durement 
Quant il est dissolu galoys, 
Non pour son péchié seulement ; 
Mais par la cité prestement 
Ensieut la maulvaise coustume ; 
S’il boit péchié, certainement 
Le peuple incontinent le hume. 
Prendre désordonné déduit 
En secret et publicquement, 
Jouer aux déz toute la nuit, 
Renier Dieu tout plainement, 
Es-ce mettre gouvernement ? 
Es-ce bonne exemple donner 
A vos subgiez? Certainement 
C’est vous destruire et les dampner. 
Si ques, mes seigneurs qui vivez 
A propre salut acquérir, 
Et qui aussy faire debvez 
La chose publicque flourir, 
Entendez à vertu chiérir, 
Vices haïr et vanité, 
Aflin de doublement mérir 
Envers la haulte Trinité. 
